**Raport Monitorimi i realizimit të zbatimit të Planit të Integritetit 2023**

**Bashkia Durrës**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Durrës Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara, për periudhën e kërkuar, për statusin e zbatimit të tyre për problematikat e hasura në zbatim si dhe përmban të dhëna për veprimtarinë e brendshme kontribuese, referuar kuadrit të brendshëm rregullator, burimeve njerëzore profesionale të qëndrueshme, si dhe transparencës e komunikimit me grupet e interesuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Durrës Viti 2023.**

Raporti i Monitorimit të zbatimit të Planit të Integritetit të bashkisë për vitin 2023, është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë 553, datë 30.09.2021.

Në Planin e Integritetit të bashkisë , janë përcaktur gjithsej 3 objektiva, për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** **“***Frocimi i sistemit të integritetit në bashki duke siguruar një kuadër të brendshëm rregullator pro-integritet”*
* **Objektivi II** “*Rritja e efikasitetit të sistemit të integritetit në bashki përmes menaxhimit efektiv të burimeve njerëzore.*””.”.
* **Objektivi III “***Forcimi i transparencës, efikasitetit dhe llogaridhënies publike të bashkisë*”.

Plani i Integritetit, është konceptuar i shtrirë në një periudhë 3-vjeçare dhe konkretisht 2021-2024.

**Situata e monitorimit të Planit të Integritetit për periudhën janar – dhjetor 2023,** **rezulton si më poshtë**:

Nga monitorimi i procesit rezulton se, në totalin prej 32 masash (aktivitetesh) të parashikuara për zbatim për vitin 2023, janë **realizuar** 19 masa/aktivitete ose 59 %, **në** **proces realizimi** 7 masa/aktivitete ose 22 % dhe **të parealizuara** 6 masa/aktivitete ose 19 %.

|  |  |  |
| --- | --- | --- |
| BashkiaDurrës | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | 32 | 19 | 7 | 6 |

 STATUSI I ZBATIMIT TË MASAVE

Sa më sipër, gjatë vitit 2023, bashkia ka hartuar dhe miratuar disa dokumente strategjike për aspekte të veçanta të integritetit, në përmirësimin e kuadrit të brendshëm institucional, zhvillimin e burimeve njerëzore, rritjen e reziztencës institucionale ndaj risqeve të integritetit si dhe në drejtim të rritjes së nivelit të besueshmërisë së publikut përsa i përket përmirësimit të imazhit të transparencës.

**Qasja Vlerësuese**

Raporti i monitorimit të zbatimit të planit të integritetit të bashkisë Belsh përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit riskut në fusha të vecanta të përgjegjësisë rregullator të performancës institucionale, si dhe për ti rezistuar shkeljeve të integritetit menaxhimit të burimeve njerëzore.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2023, në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave**.

Të dhënat e këtij raporti janë grumbulluar nga Koordinatori i Integritetit të bashkisë në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “***Frocimi i sistemit të integritetit në bashki duke siguruar një kuadër të brendshëm rregullator pro-integritet*”

Përmes këtij objektivi synohet menaxhimi efektiv i integritetit përmes rregullave të qarta të brendshme për aspekte të integritetit në përputhje të plotë me parashikimet ligjore në fuqi dhe standartet e integritetit. Përvetësimi i këtyre rregullave nga i gjithë stafi i bashkisë është i domosdoshëm për të siguruar zbatim efektiv.

Ky objektiv për vitin 2023 përmban 15 masa/aktivitete specifike të planifikuara për tu zbatuar nga njësitë e përfshira, të cilat i referohen mjedisit të brendshëm institucional që promovon dhe garanton integritetin në të gjitha nivelet organizative nga të cilat janë realizuar 7 masa/aktivitete ose 47%, janë në proces 4 masa/aktivitete ose 27 % dhe nuk jane realizuar 4 masa/aktivitete ose 26%.

Gjatë periudhës raportuese janë realizuar masat/ aktivitetet planifikuar për këtë objektiv sipas tabelës dhe grafikut, si më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete nëproces | Masa dhe aktivitete të parealizuara |
| *Frocimi i sistemit të integritetit në bashki duke siguruar një kuadër të brendshëm rregullator pro-integritet* | 15 | 7 | 4 | 4 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 ky objektiv është realizuar në masën 47% ku janë realizuar masat /aktiviteti, si më poshtë:

* Përfshirja në sistemin e vlerësimit të punonjësve e sistemit të performancës;
* Mratimi i një kuadri të brendshëm rregullator për zhvillimin e karierës;
* Parashikimi në rregulloren e brendshme i procedurës së zëvëndësimit të një vendi vakant;
* Përfshirja në rregulloren e brendshme e funksioneve që rrjedhin nga zbatimi i ligjeve të ndryshëm si ai për informimin, për konsultimin publik etj;
* Përcaktimi në rregullore i linjave të qarta të komunikimit të brendshëm të strukturave të bashkisë;
* Përcaktimi i mekanizmave të brëndhsëm për zbatimin e rekomandimeve të auditit të Brendshëm.;
* Implementimi i sistemeve elektronike për komunikimin e brendshëm;.

**Objektivi II “***Rritja e efikasitetit të sistemit të integritetit në bashki përmes menaxhimit efektiv të burimeve njerëzore*”.

Burimet njerëzore janë elementi kryesor i funksionimit të një sistemi për menaxhimin e integritetit në instuticion. Përmes këtij objektivi bashkia Durrës synon, përmirësimin e kapaciteteve njerëzore me punonjës të kualifikuar, të trajnuar për ti rezistuar shkeljeve të integritetit.

Gjatë periudhës raportuese lidhur me këtë objektiv janë planifikuar për vitin 2023 për tu realizuar 11 masat/aktivitete nga të cilat janë realizuar 7 masa/aktivitete ose 64% janë në proces 2 masa/aktivitete ose 18% dhe nuk janë realizuar 2 masa/aktivitete ose 18% sipas tabelës dhe grafikut si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| *Rritja e efikasitetit të sistemit të integritetit në bashki përmes menaxhimit efektiv të burimeve njerëzore* | 11 | 7 | 2 | 2 |

 REALIZIMI I MASAVE DHE AKTIVITETEVE

Për këtë periudhë monitorimi ky objektiv është realizuar në masën 47%% ku janë realizuar këto masat /aktiviteti si më poshtë:

* Vlerësimi i nevojave për kapacitete profesionale dhe trajnimi burimeve njerëzore mbi ndryshimet e legjislacionit në sistemin e taksave.
* Vlerësimi me tregues të matshëm I nevojave për kapacitete dhe njohuri profesionale për cdo profesion.
* Procese të thjeshta për kryerjen e pagesave të prapambetura nga ana e qytetarëve për taksat e papaguara.
* Trajnime për grupet e menaxhimit të projekteve lidhur me zbatimin e buxhetit.
* Vlerësimi i nevojave për burime njerëzore në njësinë e Auditit të Brendshëm.
* Rritja e kapaciteteve Brenda sektorit të Auditit të Brendshëm nëpërmjet ndjekjes së programeve të certifikimeve profesionale.

**Objektivi III “***Forcimi i transparencës, efikasitetit dhe llogaridhënies publike të bashkisë*”.

Përmes këtij objektivi synohet forcimi i transparencës së veprimtarisë së bashkisë, e cila përfshin publikimin e rregulloreve, vendimeve dhe rezultateve të tyre, është shumë e rëndësishme për të infromuar dhe promovuar reformat antikorrupsion të bashkisë, me aktorët e jashtëm të bashkisë dhe publikun. Përmirësimi i këtyre proceseve do të ndikojë në rritjen e besimit të publikut dhe përfshirjen e tij në veprimtarinë e bashkisë duke shfrytëzuar aksesin e shtuar në informacion

Gjatë periudhës monitoruese për vitin 2023, lidhur me këtë objektiv janë janë planifikuar për tu realizuar gjithsej 6 masa/aktivitete nga të cilat janë realizuar 5 masa/aktivitete ose 83%është në proces 1 masa/aktivitete ose 17%, sipas tabelës dhe grafikut si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| *Forcimi i transparencës, efikasitetit dhe llogaridhënies publike të bashkisë*”. | 6 | 5 | 1 | 0 |

 REALIZIMI I MASAVE DHE AKTIVITETEVE

Për këtë periudhë monitorimi, bashkia ka realizuar masat dhe aktivitete si më poshtë:

* Është bërë parashikimi në rregulloren e brendshme të institucionit për koordinimin e drejtorive me koordinatorin për të drejtën për informim dhe sektorit të informatikës për përditësimin e programit të transparencës
* Parashikimi në rregullore i kategorisë së pozicionit të koordinatorit për njoftim dhe konsultim publik.
* Përditësimi në mënyrë periodike i programit të transparencës etj.

**Gjetje të tjera:**

* Të vijohet puna lidhur me inventarizimin e administrimit të pronave bashkiake, për specifikimin e kategorisë, gjendjes dhe situatës së pronave të bashkisë dhe buxhetimit të një fondi të dedikuar për procesin e hipotekimit të pronave të inventarizuara të bashkisë
* Hartimi, miratimi dhe publikimi i rregullave për mbrojtjen e të dhënave personale.
* Vendosja e një numri jeshil për regjistrimin e të gjitha llojeve të ankesave nga publiku.
* Prioritizimi dhe rishikimi periodik i investimeve të parashikuara në Strategji duke konsideruar buxhetet dhe impaktin social.
* Identifikimi i pozicionit vakant me natyrë teknike (topograf), si dhe diversifikimi i kapaciteteve në këtë sektor.
* Të hartohet rregullore e brendshme mbi menaxhimin e proceseve të menaxhimit publik ku të përfshihen punonjësit e prokurimit publik në hartimin e termave të referencave nga njësitë e bashkisë për proceset e prokurimit.

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer, rezulton se:

Bashkia Durrës ka vijuar me zbatimin e planit të Integritetit duke realizuar një nivel të mesëm të realizimit të masave të planifikuara 59% (41-60%) për integritetitn për vitin 2023, për sa i përket realizimit të objektivave ka arritur një nivel të mirë realizimi në objektivin e tretë “*Forcimi i transparencës, efikasitetit dhe llogaridhënies publike të bashkisë*”.

* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë
* Të fokusohet vëmendja në realizimin e masave/aktiviteteve sipas fushave të ndyshme funksionale në nivel bashkie për realizimin e të gjitha aktiviteteve/masave të planifikuara për zbatim.
* Dërgimi brenda afateve të përcaktuara si dhe në përputhje me formatet e kërkuara të kontributeve nga strukturat dhe institucionet përgjegjëse
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI.